Kas ettevaatlikku karistati? Väikeste lastena õpime olema mõistlikud ja mitte väga palju riskima. Aga fakt on see, et kui ma millegagi ei riski, ei saavuta ma ka midagi. Kui ma ei haara kinni võimalustest, möödub mu elu  sündmustevaeselt. Intensiivne, täielik elu nõuab täielikku pühendumist - iseendale, teistele, Jumalale. Me lõikame ennast elust välja, kui lubame läbikukkumise hirmul takistada meid riske võtmast või mässime ennast vati sisse - nagu see kolmas sulane hoidis oma raha turvaliselt taskurätikus. Niiviisi elades võime lõpetada tühjade kätega. Jeesus teab, kui keegi on üle- või alatöötanud. Seepärast ta ei öelnud teisele sulasele: "Ma ootasin sinult rohkem!" Oluline pole mitte suuri asju teha, vaid olla ustav väheses,  vastavalt oma võimetele. Seepärast Ta soovib, et teeksime midagi oma eludega, mis Tema meile on andnud. Carpe diem - kasuta tänast. 'Tehke sellega midagi, kuni ma tagasi tulen.' Kasuta oma elu teiste ja iseenda hüvanguks ja Jumala auks.